Sherilyn Fennová

Sherilyn Fennová (; * 1. február 1965, Detroit, Michigan USA) je americká filmová a televízna herečka. Jednou jej z najznámejších úloh bola postava Audrey Horne, v televíznom seriáli Twin Peaks, za ktorý bola nominovaná na ocenenie Zlatý glóbus a Emmy Award.

Detstvo a mladosť 
Fennová pochádza z hudobníckej rodiny. Jej matka Arlene Quatro hrá na klávesy a jej sestrou je hudobníčka Suzi Quatro. Jej starý otec Art Quatro, bol džezový hudobník. Jej otec Leo Fenn bol riadil rockové skupiny ako napríklad The Pleasure Seekers či Alice Cooper. Z otcovej strany má maďarských a talianskych predkov a z maminej írskych a francúzskych. Bola vychovávaná v katolíckej viere. 

Fennová so svojou matkou a dvomi staršími bratmi často cestovala pred tým, ako sa usadili v Los Angeles, keď mala 17 rokov. Keďže nechcela znovu nastúpiť na novú školu, rozhodla sa venovať herectvu a zapísala sa do Lee Strasberg Theatre Instutute.

Kariéra 
Svoju hereckú kariéru začala v roku 1984 vo filme Divoký život, po boku Chris Penna. V roku 1986 si zahrala po boku Charlieho Sheena a Nicka Cassavetesa vo filme Čierny prízrak. O rok neskôr, sa objavila v jednej epizóde televízneho seriálu 21 Jump Street. Objavila sa tiež vo filme Spojenie dvoch mesiacov, z roku 1988. Fennová niekoľko krát vyjadrila svoj postoj k Hollywoodu v tom zmysle, že odmieta sa stať herečkou, ktorá sa v každom filme musí vyzliekať. Jej počiatočná herecká kariéra, bola založená len na filmoch s ľahkou erotikou alebo stvárnila osud žien, ktoré trpia sexuálnym násilím. Preto si aj poctivo začala vyberať role, ktoré prijala.

V rokoch 1990 a 1991 stvárnila Audrey Horne v televíznom seriáli Twin Peaks, ktorý režíroval David Lynch. Rola Fennovej, bola veľmi obľúbená medzi divákmi kvôli jej vzhľadu, štýlu obliekania a neskrotnej povahy. Nakoľko bol s jej hereckým výkon spokojný aj samotný režisér, David Lynch, rozhodol sa ju obsadiť aj do jeho druhého filmu, Divokosť v srdci, po boku Laury Dern a Nicholasa Cagea. 

V roku 1992 bola obsadená do filmu O myšiach a ľuďoch a z toho dôvodu aj odmietla rolu Audrey Horne vo filmovom pokračovaní Twin Peaks. O rok neskôr sa objavila vo filme Srdcová trojka, po boku Kelly Lynch a Williama Baldwina. Počas natáčania mala Fennová napäý vzťah s režisérom, nakoľko po nej požadoval, aby sa vo filme vyzliekla, čo ona odmietla. O rok neskôr sa objavila v thrillery Helena v krabici.

V roku 1995 stvárnila postavu herečky Elizabeth Taylor, v životopisnom filme Denník Elizabeth Taylor. Fennová po natáčaní filmu priznala, že natáčanie pre ňu bolo veľmi náročné. Režisér Kevin Connor, priznal, že Fennová sa nemusela zúčastniť konkurzu a že bola jedinou voľbou na stvárnenie Taylorovej. 

V roku 1997 sa objavila v jednej epizóde úspešného televízneho seriálu Priatelia, kde stvárnila dievča, ktoré bola na rande s Chandlerom (Matthew Perry) a má jednu umelú nohu. V rovnakom roku si zahrala aj v romantickej komédii Proste napíš, po boku JoBeth Williams a Holland Taylor. 

V rokoch 1999 až 2010 sa objavila v menších úlohách v rôznych televíznych filmoch, ako napríklad Krajné medze, Ženy z rodu Gilmorovcov či Dawsonov svet. 

V roku 2013 si zahrala vo filme Raze a o rok neskôr stvárnila matku Brittany Murphy v životopisnom filme The Brittany Murphy Story, ktorý získal zmiešané recenzie. V roku 2017 sa stala súčasťou natáčania televízneho seriálu Mestečko Twin Peaks a objavila sa v štyroch epizódach. V rovnakom roku si zahrala aj v televíznom seriáli S.W.A.T., kde si svoju rolu zopakovala aj v roku 2021. 

Bude účinkovať aj v pripravovanom televíznom seriály Shining Vale, po boku Miry Sorvino, Courteney Cox a Judith Light. Seriál ešte nemá plánovanú premiéru.

Súkromný život 
Mala krátky románik so spevákom Princeom. V rokoch 1985 až 1988 bola priateľkou herca Johnnyho Deppa. V roku 1994 sa vydala za gitaristu a skladateľa Toulousea Hollidaya, s ktorým sa zoznámila počas natáčania filmu Srdcová trojka. Má dvoch synov, narodených v rokoch 1993 a 2007 a od roku 2014 praktizuje transcendentálnu meditáciu.

Zdroj 

Filmové herečky USA
Televízne herečky USA
Osobnosti USA maďarského pôvodu
Osobnosti USA francúzskeho pôvodu
Osobnosti USA talianskeho pôvodu
Osobnosti USA írskeho pôvodu
Absolventi Lee Strasberg Theatre and Film Institute
Osobnosti z Detroitu